TALDE OSOA HEMEN DAGO
Brasil.
Ireki ezazu iraganaren gortina.
Atera ezazu plazara ama beltza.
Eta bidal ezazu erregea afrikar girora.
Brasil, Brasil.
Utziozu trobadoreari berriz kantatzen…
…ilargiaren argi malenkoniatsuaren pean…
…nire maitasun kantu sakona.
Ibiltzen ikusi nahi dut neska hori…
…dantza-aretoetan zehar, soineko brodatua jantzita.
Brasil, Brasil.
AZUKREA
KAFEA
Brasil, kokoa ematen duen kokondoa.
Hor botea dut nik sarea…
…ilargi gau argietan.
Brasil, Brasil.
O, Brasil! Samba eta pandeiroa. Samba guztiontzat.
Kafea ekarri duzu?
Gizon eder hori, ongietorria egitera zara etorri?
Fiorelloren ordez, nik emango dizut giltza zuri.
Broadwayn eta Harlemen.
Eta Greenwich Villagen.
Leku asko ikusiko dituzu, denak ezagunak.
A, bai?
Rioko kabaret baten antzeko leku batean zaude.
Boogie-boogie bat entzun, eta New Yorken zaudela igartzen duzu.
Begi distiratsuko neska bat lagunkiro ari zaizu begira.
Gim rummy-an jokatu nahi du, eta New Yorken zaudela igartzen duzu.
Danbor tropikala entzunez, ron tropikala edanez.
Leku tropikal batean zaude, baina, hala ere, ez zaude.
Eta ez badakizu ere, Broadway alaiko leku batean zaude.
Une batez sentitzen duzu Ekuador zaharrean zaudela…
…baina zerbitzaria datorkizu…
…O'Rourke hegoamerikarra, eta New Yorken zaudela igartzen duzu.
Giro horretan bihotza pilpilka jartzen zaie latindarrei.
Gurina eskatzen duzu, eta New Yorken zaudela igartzen duzu.
Brasilen zaudelakoan, neskek ulertuko dizutelakoan…
…eta kontua ordaintzean New Yorken zaudela igartzen duzu.
Gitarra bat entzuten duzu, puru bat erretzen duzu.
Gaztelu bat eraiki Espainian, eta "chow-mein" bat eskatu platerean.
Eta neska suitzar edo suediar batek musu tropikal bat zuri Broadwayn.
Ikusten dituzu runba dantzatzen uharteetako erritmoan.
Baina aldamenean Lynd's daukazu.
Eta ondoko klubak izena du Stork, ez ote da ba New York?
Gizon indartsua izan nahi duzu oihaneko zarata beldurgarrian.
Baina ondoko gizona lo dagoenez, New Yorken zaudela igartzen duzu.
Eta New Yorken zaudela igartzen duzu!
Orain joan naiteke. Horra auzotar onaren oparia.
Zatoz, laztana. Auzotar onen moduan.
Orain, jaun-andreok, nazioartean gogokoena: Tony De Marco.
Sekula ez duzu horrelako lekurik ikusi.
Kaixo, neskak. Tori. Itxaron nik bestea eman arte.
-Susmo txarreko lekua da hau. -Lotsatu zaitez!
-Ekarri kapela eta ahaztu emaztea. -Kapela ondo zainduko du?
-Bai. -Nire kapela da.
Badaki. Ez du sekula kapelarik galdu.
A. J. Tinkoago esan behar nizun.
Ez naiz horrelako lekuetara etortzen, eta kitto.
Ez dakit nola ekarri nauzun. Ezezko biribila eman behar nizun.
-"Zaharrak atzo, gazteak etzi". -Zer diozu?
-Jukebox-ean entzuna. -Ba ez zait gustatzen.
-Mahaia prest daukazu. -Mila esker. Goazen, Pottsie.
Bi horiek maiz etortzen al dira?
Ehorzlea ez dut inoiz ikusi…
…baina aker zaharra astean hirutan etortzen da.
Aker zaharra nire aita da.
Asko gustatzen zaizkit akerrak, animalia ederrak dira.
Horrelako lagun asko ditut… Beste aker bat… garagardo bat?
Ez. Aker zaharra zirikatzera noa.
Betikoa. Limoi-ura.
-Zer eskatu diozu? -Limoi-ura.
Zer iruditzen zaizu Tony De Marco? Zoragarria, ezta?
Hori bere emaztea ez bada, zigortu egin behar lituzkete.
-Hori ona izan da. -Ona, e?
A. J.! Norbait dugu gurekin.
-Zer ari zara hemen? -Hori bera galdetu behar nizun.
Azken tragoa edaten.
Trena galdu dugu eta Potterri bururatu zaio…
Baita zera ere! Andy, hau zure aitari bururatu zaio.
-Zer? -Bai.
-Ez duzu basera itzuli behar? -Astelehena arte, ez.
Zuri zer? Emazteak baimena eman dizu?
Gauerdia baino lehen iristea hitz eman diot emazteari.
Berak hori espero du eta nik berak hori espero izatea espero dut.
Deituko al diot zure emazteari esanez aita eta zu hona etorri…?
Deituiozu. Zure andreak begiko du Andy eta sinetsiko dio.
-Deitu, eta dena konponduko dut. -Esaiozu zer edaten ari naizen.
-Limoi-ura. -Limoi-ura.
New Yorker klubak harrotasunez aurkezten dizkizue…
…gure dantza-irakasle ederrak, bereziki ekarriak…
…Hegoamerikako dantza berria zuei erakustera: Osaba Samba.
Itxaron gabe, neska hauek oraintxe aukeratuko dituzte dantzakideak.
Jaunok, ez duzue itxaron beharko.
Begiratu eta neskarik ederrena aukeratu.
Neskak, dantzakidea hartu eta ekin.
Altxa, hori da kontua.
Horra.
Esan? Esan!
Esan?
Kaixo, Andy. Non zaude?
New Yorker klubean? Potter zurekin dago?
Aitak trago bat hartzera ekarri du. Ez kezkatu.
Ez dezala limoi-ura baino edari gogorragorik edan.
Ezkon-ezteian edan zuen azken aldiz xanpaina. Niagaran.
Upela zela uste zuen eta ur-jauzian behera joan nahi zuen nirekin.
Nik zainduko dizut senarra. Vivian etxean al dago?
Itxaron. Deituko diot. Vivian!
-Bai, Blossom? -Telefonoa, laztana.
-Nor da? -Andy.
Kaixo, Andy.
New Yorker klubean?
Hor dago?
Nola ausartu zara aita bekatuzko leku horretara eramaten?
Esaiozu amari ez kezkatzeko.
Aita primeran dabil.
Neska hori oso ederra da. Nor da, Ruth?
Eadie Allen, neska berri bat.
Potter jauna!
Zure erruz eraso dit neska ijito horrek.
-Ez da ijitoa, brasildarra baizik. -Berdin dio zer den…
-Emakume puska da. -Bai horixe.
Ikusi duzu kameradun gizona? Eskuetan lehertu zaio tresna.
Ozta-ozta atera naiz bizirik. Tinko esango dizut: Goazen!
Potter andrea poz-pozik jarri da.
Zoratzen dago zu berriz dantzan aritu zarelako.
Esan al diozu hegoamerikar basati horrekin dantzan aritu naizela?
Ez nizun telefonoz deitzen utzi behar.
Txantxetan ari nintzen. Ez diot ezer esan.
Hor aritu den hori ez zen Peyton Potter.
-Primeran aritu zara eta. -Aski da.
-Mason, mesedez. -Pottsie zaharrak ezin du gehiago.
Zoaz berarekin. Kontu batzuk bukatu behar ditut.
Kontu batzuk bukatu? Neskaren bat izango da.
-Gaztea izan nahi nuke berriz. -Non nengoke ni orduan?
-Gabon, seme. -Baita zuri ere, aita.
Zerbitzari, eramaiozu mezu bat Phil Bakerri.
-Tabernan edukiko nau zain. -Bai, jauna.
Eta esaiozu Allen andereñoa ekartzeko.
-Tori. -Bai, jauna. Allen andereñoa.
-Nirekin egon nahi zenuen, Andy? -Bai. Non dago Allen andereñoa?
Emanaldien artean Broadway kantinara joaten da.
-Soldaduekin dantzatzera. -Esan diozu ezagutu nahi dudala?
Ez du interesik zugan. Okerreko neska aukeratu duzu.
Bai zera! Broadway kantinara joango naiz.
-Ez zara lehen basera iritsiko. -Oso ona naiz beisbolean.
Casey handia ere bai, baina huts egin du hark ere.
3 joaldi baino gehiago beharko dira niri 1. basera iristen ez uzteko.
-50 dolar, zuk lortu ezetz. -Apustuari eutsiko diot.
Badakizue Minniek badaukala dirua?
Hitz ematen dizuet Minniek badaukala dirua.
Bere mutila ez da diamante-meategi baten jabea.
Soldatzailea da produkzio-kate batean.
Jainkoak bedeinka dezala, Minniek dirua baitauka.
Minniek dirua dauka. Zer ondo!
Osaba Sami laguntzen ari zaio bere herria libre edukitzen.
Bejondeiola! Minnie do re mi-n dago!
-Tennesseen egon zara? -Ez. Horkoak zarete?
Asmatu duzu. Eta baietz nik asmatu zu nongoa zaren.
-Nongoa? -Zerukoa.
-Ospa, marinel. -Gero arte, aingeru.
-Gero arte, Tennessee. -Benetako aingerua al zara?
Itsas armadakoek hori uste dute.
Amak esaten zidan txintxoa izateko eta aingeru bat ikusiko nuela.
Txintxoa izan eta eutsi eskuineko eskuari. Irristatzen ari zaizu.
Zure hegalen bila, laztana.
-Benetan utzi behar zaitut? -Hala da araua.
Lan gogorra itsas armadak egin eta lanaz armada baliatu!
Zu ikusi, eta hau pentsatu dut: "Horra gaurko jomuga".
Ez dituzu jantzi, ezta?
-Zer? -Tiratzaile onaren dominak.
Nahiago nuke hain ederra ez bazina!
Zer ba?
Inork zuri dantza eskatu ez eta nirea izango zinatekeelako.
Esaldi horrek emaitza onik eman al dizu?
Barkatu. Mutil horien hizketara ohituago egongo zara.
Ez didate trabarik egiten.
Etxetik urrun daude eta.
Beren neskengandik urrun.
Ezin dituzu gaitzetsi, hanka sartzen badute ere.
Oso goxoak dira. Baita sasijakintsuenak ere.
Ausartegia irudituko litzaizuke nik…?
Zuk zer?
Izena galdetzen badizut?
Ez, noski. Allen dut izena. Eta zuk?
-Zer? -Ea nola duzun izena.
Zera… Casey.
Casey? Izen polita da.
-"Casey bateatzailea". -Horixe naiz ni.
Beisbolean asko jokatua naiz.
-Ona al zara? -Ikusi egin behar.
Batzuetan ez naiz lehenengo basera ere iristen.
-Beisbola gustatzen zait. -Niri ere bai.
Dantzatzea ere gustatzen zait.
-Barkatu. -Ondo da.
Jateko gogoa duzu?
-Baietz uste dut. -Erroskilak eta kafea?
-Belarra ere jango nuke zurekin. -Goazen ba.
Pare bat har dezaket, June?
Eskerrik asko. Tori.
-Esnea eta azukrea? -Ez.
Erroskilak gustatuko zaizkizu. Eta busti ditzakezu.
-Busti? -Horrela.
-Goxoagoa? -Askoz goxoagoa.
Beste puskatxo bat.
Hitz egigun. Ez naiz gose.
-Emanaldira joan behar dut. -Emanaldia? Aktorea zara?
Ez. Korista naiz New Yorker klubean.
Korista!
-Horregatik duzu hainbeste glamour. -Bai zera!
Ausartegia naizela iruditzen ez bazaizu…
Joan naiteke zurekin klubera?
Edo baduzu senargairik?
Ez dut senargairik.
Ez digute uzten kantinatik soldaduekin ateratzen.
Gabon esan beharko dizut.
Gabon?
Ez zaitut berriz ikusiko?
Astean hirutan etortzen naiz hona.
Baina bolada batean ez dut beste baimenaldirik izango.
Sentitzen dut. Suerte on, soldadu.
Eskerrik asko.
-Polita zara. -Eskerrik asko.
Iritsi gara helmugara. Gabon, Casey.
-Sartuko ez bazina, hobe. -Gabon.
Emanaldiaren ondoren zergatik ez nauzu hiria ezagutzera eramaten?
-Asko gustatuko litzaidake. -Benetan?
1:30etan amaituko dut. Stork Cluben edateko eta dantzatzeko garaiz.
Gero, El Morocco, eta gero Monte Carlo.
Gero, Lindy'sera zerbait jatera…
…eta gero leku bat ezagutzen dut 52. kalean.
Ez zaizu 50 dolarretik gora kostako eskupeko handirik ematen ez baduzu.
Ondo pasatuko dugu, sarjentu.
-Oso leku garestiak dira. -Bai.
Sarjentu-soldatarekin ezingo ditut ordaindu.
-Orduan, ez gara joango. -Ondo da.
-Gabon, soldadu. -Gabon.
-Casey? -Bai?
Emanaldia ikusi nahi duzu?
-Bai horixe! -Aurrean jarraraziko zaitut.
Ez nekerik hartu. Atzealdetik ikusiko dut.
Ez dakit zergatik jendeak niri begiratuta…
…Eguberrietako zuhaitza aipatzen duen harrituta.
Pozez zoratzen ote daude gertutik ikusita…
…tutti frutti kapeladun andre txit xarmanta?
Gizonek nahi dute haiei esatea: "Sí, sí".
Baina horren ordez, nik esaten diet: "Bai, jauna".
Eta horregatik naiz ni haien kutuna…
…tutti frutti kapeladun andre txit xarmanta.
Alai janzten omen naiz, bizi bainaiz beti pozez beti alai.
Eta alai nagoenean horrela janzten naiz.
Ezer txarrik ote du horrek? Ez!
Amerikarren ustez, nire kapela handia da berez.
Gizon bati musu emateko eranzten ez dudanez.
Eta kapela eranzten badut egun batez…
Behin erantzi nuen Johnny Smithentzat.
Eta zoratzen dago tutti frutti kapeladun andrearekin.
Alai janzten omen haiz, bizi baihaiz beti pozez beti alai.
Eta alai hagoenean horrela janzten haiz.
Ezer txarrik ote du horrek?
Brasilgo señoritak beti goxo eta irribarrez.
Dantzan eta jolasean eguzki-galdaren printzez.
Baina ilargi tropikala zeruan goian dagoenean…
Denbora mota desberdin bat dute eta denbora ahazten dut nik ere.
Tutti frutti kapeladun damak.
Amerikarren ustez, nire kapela handia da berez.
Gizon bati musu emateko eranzten ez dudanez.
Eta kapela eranzten badut egun batez…
Behin erantzi nuen Johnny Smithentzat…
…eta zoratzen dago tutti frutti kapeladun andrearekin.
-Gabon, Ben. -Gabon.
-Gabon.
-Gabon, Ben. -Allen andereñoa!
Zure senargaiarekin hitz egin dut. Ez nekien mutilik zeneukanik.
Elkarrekin gabiltzala esan diot. Ez dizu axolako, ezta?
Ez egin Don Amecherena, eta bilatu taxi bat.
-Kanpoan daukat zain. -Eskerrik asko.
Goazen barandara.
Lehenengo, taxi bat; gero, Staten Islandeko ferrya.
Ondo aukeratzen duzu.
Hurbilagoak eta merkeagoak iruditu zaizkit…
…hiriko edozein gau-klub baino.
-Polita da hiritik ateratzea. -Bai horixe.
Leku ederra da hau, ezta?
Zu ere ederra zara. Emanaldi osoan ez dizut begirik kendu.
Izarra izan behar zenuke eta ez nesketako bat.
Philek esan dit hurrengo emanaldian kantu bat kantatuko dudala.
Ez nekien kantatzen zenuenik.
-Philek baietz uste du. -Gizon aparta da.
Begiko izango duzu ezagutzen duzunean.
Beraz, zurekin berriz egoten utziko didazu.
Baliteke.
Noizbait entzun beharko dizut kantatzen, ezta?
Baietz uste dut.
Tira ba, zeren zain gaude?
Ondo da, soldadu, irabazi duzu.
-Prest? -Bai.
Orkestra entzuten duzu?
Bai.
Nondik dator?
Non duzu irudimena?
Izar batera joatea ez litzaidake urrun egingo…
…bakarrik banengo zurekin.
Erromantikoak garenez, izar batera joateko…
…egunsentia baino lehen abiatuko ginateke.
Nire bihotz ondoan zauzkat.
Musu baten tarteak bereizita.
Eta ametsa egia bihur genezake.
Zurekiko maitasun-une bat irudituko litzaidake…
…zurekin izar batera joatea.
-Bikaina! -Benetan gustatu zaizu?
Bai horixe.
-Aizu. -Zer?
Begiratu hara.
Artizarra.
Ezkerreko sorbalda gainean daukazu.
Horrek zerbait esan nahiko du.
Zuri gauza bat esatea ahaztu zait.
Benny Goodmanek eta bere orkestrak emanaldi berrian joko dute.
Benetan? Zer ondo!
Asko pozten naiz zu gaur ezagutu izanaz.
Zer ba?
Arrazoi askorengatik.
Egidazu mesede bat.
Kantatu kantu hori berriz.
-Ez duzu berriz entzun nahi. -Bai, nahi dut.
-Agindu bat dirudi. -Hala da.
Ondo da, sarjentu.
Izar batera joatea ez litzaidake urrun egingo…
…bakarrik banengo zurekin.
Erromantikoak garenez, izar batera joateko…
…egunsentia baino lehen abiatuko ginateke.
Nire bihotz ondoan zauzkat.
Musu baten tarteak bereizita.
Eta ametsa egia bihur genezake.
Zurekiko maitasun-une bat irudituko litzaidake…
…zurekin izar batera joatea.
-Iritsi gara. Itxaron. -Bai, jauna.
-Eta? -Ateraino lagunduko dizut.
-Bihar gauean ikusiko zaitut? -Ez duzu basera itzuli behar?
Bai, baina zu geltokira etorriko zara niri agur esatera.
Ez zait bururatu.
Baina bururatuko zaizu, ezta?
Bai.
Nora zoazen ere ez didazu esan eta!
Non daukazu kanpamentua?
Sekretu militarra da.
Iparraldean, ekialdean, hegoaldean edo mendebaldean?
Hori ere ezin dizut esan.
Ni ere ez naiz sekula han egon.
Mutilek diotenez, paradisua omen da soldaduentzat.
-Ez. -Bai.
Leku beroa eta ederra.
Gauez, itsasoak ere lo-kantuak kantatzen omen ditu.
Eta ilargia eta izarrak…
-Zer polita! -Bai.
Hara iritsi orduko harremanetan jarriko naiz zurekin.
Nire trena 8etan aterako da.
7:30etan Informazioan elkartuko gara.
Ez dakit iritsi ahal izango naizen…
Entsaio bat dut…
…goizean eta ez dakit zenbat iraungo duen.
Eta Mabeli hitz eman diot…
…Brooklynera lagunduko niola Dodgersen partida ikustera.
Dodgersen partida ikusi gabe ere gera naiteke.
Ez dio inori kalte egingo.
-Ez berandu iritsi. -Ez.
Gogoratu: Grand Central geltokia. 7:30etan.
Han egongo naiz.
Gabon.
Ondo pasatu duzu hirian?
Zer?
Vivian, atzoko gauaz hitz egin nahi dizut.
Andy, ez didazu ezer esplikatu behar.
Ondo pasatu duzun besterik ez dizut galdetu.
Ondo pasatu dut, bai.
Hori da garrantzitsuena.
Lagun ona zara, Vivian.
-Beti izan zara. -Bai.
-Zorionekoa zara ni naukazulako. -Badakit.
Baina ez ezazu uste jeloskortuko ez naizenik…
…uniformea jantzita bazabiltza…
…eta portu bakoitzean neska bat hartzen baduzu.
-Soldadua naiz, ez marinela. -Baina ur handitan sar zaitezke.
Eta ito ere bai.
Gustura eramango nuke zure igerilekua gure kanpamentura.
Ez daukazue igerilekurik…
…edo edari freskoak ekarriko dizkizuen zerbitzaririk?
Arratsalde on. Zer moduz dago gaur igerilekua?
Primeran, Potter andrea.
Zer ederki!
-Ez duzu igeri egingo? -Ez horixe.
Igerilekua Vivianen saila da.
Nik eskuoihalen kontzesioa besterik ez daukat.
Eziezu edari gehiegi eman. Igeri egitera etorri dira.
Bai, andrea.
Kaixo, umeok. Ikusi duzue goizeko tabloidea?
"Wall Street parrandan. Peyton Potter Doritarekin dantzan".
Aitari erakutsiko diozu haserre bizian, ezta?
Ez. Behar dudanerako gordeko dut.
Tira, Beezy. Galdeiozu.
-Bai, baina ez bultzatu. -Tira ba!
-Potter andrea? -Bai, maitea. Zer dugu?
Dantzan egin nahi duzu?
Nik? Atsegina zara, gero! Gizabidez esaten didazu.
Ez. Esan diot dantza asko gustatzen zaizula.
Bai, asko. Baina hau gaztea da eta ni berriz…
Tira ba… Lotsatuta naukazue.
-Beezy oso dantzari ona da. -Horren beldur naiz.
Ez ditut jadanik 16 urte. Tuntuna sentitzen naiz.
Jolastu egin nahi du.
Utzi hori.
Potter andrea… Zurekin hitz egin nahi dut.
Zatoz nire bulegora.
Emaidazue munizioa.
-Idatziko al didazu? -Agindu bat al da, sarjentu?
-Serio ari naiz, Eadie. -Zenbateraino serio?
Egunero zure berri izateak sentiaraziko dit nirekin zatozela…
…zutabearen buruan.
Eta hortxe nahi zaitut, Eadie.
Idatziko dizut, Andy…
…egunero.
Denak trenera! 28. nasatik.
"Westboun Limited" trena.
Chicago, Omaha, Denver…
…Salt Lake City, Los Angeles…
…eta San Francisco.
Westbound. Denak trenera.
Deika ari zaizkit.
Itxaron ezazu, Andy.
-Floridara zindoazela esan zenuen. -Ez nizun hori esan.
Bai. Kanpamentu bero eta eder batera omen zindoazen.
-Baina Eadie… -Zure hitzak gogoan ditut.
Itsasoak lo-kantak kantatuko omen zizkizun.
-Eta ilargia eta izarrak… -Hori da, laztana.
Itsasoak lo-kantak kantatuko dizkit.
Eta ilargia eta izarrak…
Izarrak! Gogoan duzu bart gauekoa ferryan?
-Bai. -Begiratu berriz sorbalda gainetik.
-Ez, Andy. -Mesedez! Behin bakarrik.
Suerte ona izateko.
Andy, zuk… Andy!
Ez zaitut beste inoiz inora eramango.
-Eadie! Hara! -Zer zabiltza hemen?
-Ez al da bitxia? -Gure bila etorriko zinen, ezta?
Bai, baina goiz iritsi naiz.
Ez zinen etorriko soldadu batzuei agur esatera, ezta?
Soldadu bakarrari! Baietz? Crazy soldadu eroari.
Casey da, Dorita. Oker al dago soldadu bati agur esatea?
-Ez. -Lan bikaina, hura harrapatuz gero.
-Non egon zarete? -Galbidean.
-Galbidean? -Zaldi lasterketetan, alegia.
Doritak ez du inoiz lasterketarik ikusi eta Empire Cityra eraman dut.
Mantendu dituen zaldiak ezagutzera eraman dut Dorita.
Ez naiz zaldi lasterketetan inoiz egon. Kontaidazu.
Zaldiak aukeratu behar dira: 1. 2. eta 3. postuetarako.
Gero, 3 txartel erosi behar dira. Eseri, eta horrela itxoin behar da.
Zaldiak galdu, eta txartelak puskatzen dituzu.
Beste 3 zaldi hautatu: 1. 2. eta 3. postuetarako. 3 txartel erosi.
Horrela eutsi. Zaldiak berriz galdu eta zuk txartelak puskatu.
Lasterketa gehiago, txartel gehiago, zaldi galtzaile gehiago.
Eguna bukatzean, zer gelditzen da? Erakutsiko dizut.
Eutsiozu. Horrela.
-Zaldiak. -Eguberri zuria dirudi.
"Ontzi batek itsaspeko etsai bat hondoratu du".
"Estatubatuar indarrek Ozeano Bareko uharte bat hartu dute".
"Estatubatuar tropek Ozeano Bareko japoniar baseak menderatu dituzte".
"Armadako pilotuek 20 japoniar hegazkin bota dituzte".
"Estatubatuar itsaspekoek beste 7 japoniar ontzi hondoratu".
Ikusi duzu San Franciscoko egunkaria?
Zergatik ikusiko nuen?
Nire idazkaria hangoa da eta egunero hartzen du hango egunkaria.
-Eta niri zer? -Ez zaitez baboa izan.
Hangoa ez balitz, ez luke egunkaria jasoko.
Eta ezingo nizuke erakutsi zure semea domina hartzen.
Eta zer?
Zer?
Zergatik ez duzu hori lehenik esan?
"Domina ematen Ozeano Bareko hegoaldean".
Begiraiozue!
3 hilabete daramatza han eta heroia da dagoeneko.
Andyk zergatik ez dit idatzi? Non daude nire gutunak?
-Zure aurrean. -A, bai.
Zergatik ezkutatu didazue hau?
-Domina bat da. -Argazkizko bera.
Hori bera, xingola eta guzti. Ez al da polita?
-San Franciscon dago! -Ez.
Bi aste barru etorriko da etxera.
Nire semea Ameriketan berriz heroi gisa!
Mesedez!
-Planak egin behar ditugu. -Bai horixe.
Beste gizon-afari bat? Primeran pasatu nuen azkenekoan.
Ez. Izenaren ondoren honela sinatu du: "GAZ".
Bai. "Gerrarako Arma Zerbitzua".
Baita zera ere! "Gizon-Afaririk Ez".
Orduan, festa txiki bat etxean. Bi familiak bakarrik.
Ez du familia-afaririk nahiko. Gaztea da, zirrarak nahi ditu!
Ardoa, neskak eta musika nahi ditu!
Elizako abesbatzak ostegunero kantatzen du. Oso…
Abesbatzarena ergelkeria hutsa da.
Badakit non. Bere lekurik maiteenean. New Yorker klubean.
Orduan, ez dut parte hartuko. Baina zure semea denez…
Nik kontseiluko bilera dut…
…baina zu New Yorker-era joan eta festa antolatu.
Zer diozu? Leku horretara egun argiz joateko?
Berdin dio. Zurekin joango naiz.
Custer andrea, ezeztatu nire hurrengo bilera.
Nora zindoazen ba?
Gertuago. Mugi.
Kontuz hankekin. Gora! Hori da.
Lerrotan! Aurrera! Mugi aurrera!
Erdipurdi, neskak. Benson, prestatu beste dantza bat.
Tira, Pottsie.
Beldur bazara, helduidazu eskutik.
Gogoratzen? Andyren aita naiz. Eta hau Potter jauna da.
-Nola dago sarjentua? -Nire semeaz ari bazara…
…Ozeano Baretik itzuli da, dominez josia.
Hara! Andy Mason, heroia!
2 aste barru etorriko da eta festa bat antolatu nahi diogu.
Kluba itxita dago, ordea. Emanaldi berri bat prestatzen ari gara.
Beraz, Baker jauna oso lanpetuta ibiliko da bere koristekin.
-Itxaron. -Zer dugu?
-Ideia bat dut. -Beranduegi da.
-Kristoren zurrukutuna da. -Zer?
Jukebox-ean entzuna.
Eramazu emanaldia nire etxera.
A zer ideia petrala! Gaixorik zaude, A. J.
Hemengo aireagatik da, pintura usaina dago.
-Oakwooden aurkez ezazu. -Oakwooden? Hori nire etxea da.
-Jakina. -Zer esaten ari zara?
Terraza-lorategi handi-handi bat daukazula etxean.
Mahaiak terrazan jarri eta emanaldia arrosa-lorategian.
Ez, ez eta ez! Arrosa hori sarituak dauzkat hor.
Gerra-bonuak saltzeko egingo dugu emanaldia.
Gerra-bonuen salmenta ikaragarri bat egingo dugu.
Auzokoei, sarrera gisa, 5.000 dolar kobratuko diegu gerra-bonutan.
1.000.000 dolar eskuratuko dugu.
Eta behar dutena lortzen lagunduko diegu Andy Masoni eta beste askori.
Bizarra bazenu, nire bi pertsonaia maiteenak gogoraraziko zenizkidake:
Santa Claus eta Osaba Sam.
Hala egingo dugu. Astebetez eramazu zure taldea.
Bi etxe ditugu denei ostatu emateko. Bidal itzazu bi astez.
Aktoreak 2 astez? Ezingo diezu jaten eman.
-Ezingo diezu jaten eman. -Ez dugu zentzudun izateko astirik.
Arratsaldean deituko dizut kontu guztiak lotzeko.
Brasildar maribandera horri gustatuko al zaio ideia?
Ez dakit. Galdetuiozu. Hortxe dator.
Zer iruditzen nire soineko berria? "Harri eta putz" utziko al ditut?
Bikaina! Gogoratzen al zara Potter eta Mason jaunez?
Potty jaunaz oroitzen naiz. Parrandan etorri al zara berriz?
-Ez. -Etxera gonbidatu nahi zaitu.
Mutil bihurria!
Gizon ekina zara, ezta?
-Mason, mesedez! -Nire ideia izan da.
Gerra-bonuak saltzen lagundu behar diguzu.
Gustukoak zaituztet biak. Oso moñoñoak zarete.
Phil, prest gaude Eadie Allenen saiorako.
Ikus esazue entsaioa. Zuen iritzia jakin nahi dut.
-Benny, has gaitezen. -Ederki, Phil.
Zuk zer diozu, Eadie?
-Prest naukazu, Phil. -Mutilok, argiak!
Neskak, atera oholtzatik. Hasi, Benny.
Entzun kantu hau. Zoragarria da.
Maitasunik ez, ezer ez…
…nire mutila etxeratu arte.
Maitasunik ez, ezer ez…
…nire mutila etxeratu arte.
Ez, jauna, ezertxo ere ez…
…nire mutila urrun dagoen artean.
Hitz eman nion itxarongo niola…
…zerua izoztuko den arte.
Bakar-bakarrik nago, Jainkoak dakienez.
Baina esan nuena beteko dut.
Maitasunik ez, ezer ez…
Emandako hitzari eutsiko diot.
Ez dut inorekin ondo pasatzen.
Gogotik egiten dut lo.
Bihotza greban daukat.
Eta abaraska hutsa badirudi ere…
…maitasunik ez, ez, jauna…
…ezer ez, nire mutila etxeratu arte.
Esan nuena beteko dut.
Maitasunik ez, ezer ez…
Emandako hitzari eutsiko diot.
Ez dut inorekin ondo pasatzen.
Eta gogotik egiten dut lo.
Bihotza greban daukat.
Eta abaraska hutsa badirudi ere…
…maitasunik ez…
…nagusirik ez…
…ezer ez, nire mutila etxeratu arte.
Non lortu dituzu furgoneta hauek guztiak?
Auzokoei esker. Garraio batzordeko burua naiz.
5.000 dolar ordaindu behar dira sartzeko; erreserba pila daude.
Eta mahaia 200 dolarretan: sekulako irabazia armadarentzat!
Primeran!
Horra zenbat lore, zuhaitz eta zuhaixka!
-Oso politak, Dorita. -Zergatik zaude triste?
Eadie kezkatuta dago soldadu jakin bat etxeratu ote delako.
Nola ez naiz kezkatuko? Ez nau handik kanpora aurkituko.
Kluba itxita dago. Etxetik joan naiz. Ez du jakingo non nagoen.
Badakit nola sentitzen zaren, Eadie.
Nik ere badaukat soldadu bat. Aldameneko atean bizi da.
Andy Mason junior. Ezagutuko duzue, beharbada.
-Horixe ezagutzen dudala. -Bai zera?
Ez zara, noski, Andyren andregaia izango?
Nolabait. Elkarrekin gabiltza berak 10 eta nik 12 urte genituenez gero.
Andy Australiatik etorri berria da.
-Casey Australian egon da. -Benetan?
Marka litzateke, gero, biek elkar ezagutzea!
Bai horixe!
Potter jaun-andrea, hona Benny Goodman eta bere mutilak.
Atsegin handiz, Benny Goodman eta mutilak.
Sartu etxera. Behar duzuen guztia aurkituko duzue.
Walterrek eta Edwardek lagunduko dizuete.
Zuen etxean zaudete, neska-mutilok.
Ama, hona Eadie Allen eta Dorita. Ezagutzen duzu Mason jauna.
-Kaixo. -Ongi etorri Oakwoodera, politak.
-Atsegin handia da guretzat. -Mila esker.
Non ikusi zaitut, egunkarietan edo poliziaren agirietan?
-Zer moduz zaude? -Ondo asko. Mila esker.
Ondo bezain asko egiten dituzu zuk gauzak.
Zuentzat Magnolia gela, alabaren gelaren ondoan.
Erakutsiko dizuet.
Gustura egongo naiz hemen.
A zer kapela! Ondo zaindu beharko ditut kanpai-sokak eta lanparak.
-Kaixo, Mason jauna. -Hau Phil Baker da.
-Zer moduz, Potter andrea? -Atsegin handiz, Baker jauna.
Gauza asko entzun ditut zutaz; Andrew gaztearengandik, bereziki.
Asko pozten naiz zu gure artean edukitzeaz.
Oso pozik nago hemen egoteaz.
Estimatzen dizut nire taldeari oporraldi hau antolatu izana.
Ez da ezer.
Elkar ezagut ezazue. Banoa, ea mutilek gelak aurkitu dituzten.
-Blossom! -Philsy!
Blossom, azaburu zahar hori!
Ene! Azalore txikitua dirudit orain.
-Ez zara batere aldatu. -Zutaz hori bera esan nahi nuke.
-Gezur txiki bat esatea aski duzu. -Parisez gogoratzen zara?
-Gogoratuko ez naiz ba? -A, Paris!
-Paris 1920an! -Akordeoilari aparta zinen!
Eta zu zilarrezko sopranoa. A zer birikak!
Herdoildu samartuta dauzkat orain birikak.
Hemengo norbaitek baleki Parisen kantari ibilia naizela!
Eskandalua! Gogoratzen zara Graceko kondeaz?
Nola ez? "Txorten luze" deitzen zidan.
Kondesak deitu zizuna nazioarteko albiste izan zen.
-Beaux Artseko dantzaldian. -Sekulako emanaldia egin genuen.
-Gogoratzen orduko apatxe-dantza? -Jakina!
Ziur zaude 1920 inguruan izan zela?
Ziur-ziur. 1920an izan zen, ezta?
Potter andrea!
Peytie! Ongietorria egiten ari nintzaion Baker jaunari.
-Baker jauna, Potter jauna. -Atsegin handiz.
Ez nekien hain ongi etorria zinenik.
Zenbateraino naiz ongi etorria, zifra biribiletan?
Gainerako antzerkilariak zerbait edaten ari dira terrazan.
-Haiekin egon nahiko duzu. -Motorra martxan utzi duzu.
Gizon maitagarria da. Dohainik emango zuen bere azken odol tanta.
Emana du, bai horixe.
Debekatuta daukazu berarengandik 6 metrora hurbiltzea.
-3 metro izan litezke? -4,5, gehienez.
Hain erakargarria izateari nola utzi?
B1 bitaminagatik da. Gehiegi hartzen duzu.
-Peytie… -Berdin zait zer diozun.
-Cap, konekta ezazu. -Emadazu kablea.
Zer doinu polita!
Tony de Marcoren eta Mariaren dantzaren doinua da. Non daude?
Tony! Maria!
-Horra bikotearen erdia. -Errazionatu egin al dituzte ba?
Badakit, baina zer egin daiteke?
Ez baduzu hori mozten, zentsuratzaileek moztuko dizute.
Zer esan du?
Zergatik ez zenioten esan arrosen artean dantzatu behar zuela?
-Eta berari zer axola zaio hori? -Potter jauna oso arrosazalea da.
Ez omen dakizu zer egin duten zure arrosa gaizto horiek.
Zer egin dute?
-Zer esan du? -Auskalo!
Dantzalaguna New Yorkera itzuli zaio, arrosen sukarrak jota.
Neskak gorroto ditu arrosak eta Tonyk ere bai.
Hara! Non dago? Nire arrosek ez zaituzte zu maite.
Zer diozu horri?
Auzitara eramango omen zaitu laguna gaixotu diozulako.
Auzitara eraman ni?
Hori iraingarria da! Masonen errua da!
Indarka botako zaituztet nire etxetik!
-Mason! -Potter jauna!
Utziozu joaten. Masonek lasaituko du.
Gertatzen ari zaidana ez didate borondate onez ere sinetsiko.
Esaiozu Tonyri bila dezala beste dantzalagun bat.
-Nor? -Hor konpon!
-Eta ez naiz aldatuko. -Baina Tony…
Barkatu. Ez dut inoiz ikusi…
-Ederra zara! -Ingelesez ari da!
Otsoen hizkuntza da. Nazioartekoa.
Vivian bizkor ari da ikasten.
Pausu batzuk irakatsi nizkion aita inguruan ez zeukanean.
Jakina! Potter andrea dantzari handia izan zen.
Polisoian garagardo bat jarrita eta aparrik bota gabe dantzatzen zen.
-Hortik ikasiko zuen Vivianek. -Ezpal bereko zura, ezta?
Maitasunik ez, ezer ez…
…nire mutila etxeratu arte.
Ez, jauna, ezertxo ere ez…
…nire mutila urrun dagoen artean.
Bihotza greban daukat.
Eta abaraska hutsa badirudi ere…
…maitasunik ez…
…ez, jauna…
…ezer ez, nire mutila etxeratu arte.
Primeran aritu zara!
Bikain aritu zara. Emanaldian nahi zaitut.
Aitak ez luke inoiz onartuko.
-Zergatik ez? -Gorroto du ikuskizunetako jendea.
-Nire iragan zalapartatsuagatik. -Vivian emanaldian ariko da.
Peytonek ez dio utziko.
-Konbentzitu egin beharko da. -Zer esan nahi duzu?
-Ea ba… Badakit! Zure apaingela. -Zertaz ari zara?
Zure karrerako eszenarik handienaz ari naiz.
Zatoz, aktore zahar bigun hori!
Azkenean, zerbait balio dut.
-Badakizu zer egin? -Ez, amak ez dit inoiz esan.
Ez kezkatu nitaz.
-Badator. -Egizu zurea.
-Sartu. Ai, Peyton! -Etortzeko esan didazu?
-Bai. -Zer ari da hemen Barlow jauna?
Babes nazazu. Xantaia egiten ari zaigu.
-Zer nahi du, dirua? -Hobe dirua nahiko balu!
-Zer esan nahi duzu? -Mehatxu egin dit!
Nire, zure, gure alabari emanaldian dantzatzen uzten ez badiogu.
Hori pentsaezina da!
Zital gaiztoa! Gangsterra!
Nola bururatu zaizu deabru-asmo hori?
Hau da hartu behar duzun erabaki bakarra.
Edo Pottertarren alabatzat aurkeztuko dut Vivian…
…edo, besterik gabe, honela aurkeztuko dut:
Jaun-andreok, hona Blossom Murphy ospetsuaren alaba talentuduna?
Bere izena dakizu? Bere izena esan diozu?
Ez, Peyton. Parisen ezagutu ninduen.
Lotsagabea! Bere iragan beltza hain eder eta dotore utzi ondoren…
…hor non zatozen zu berari xantaia egitera!
"Xantaia" hitz itsusia da. Ez berriz esan.
Xantaia, xantaia, xantaia!
-Zenbat diru nahi du? -Ez dakit.
Ezin nauzu urrez erosi.
Blossom Murphyren maisutasuna munduari itzuli nahi diot…
…bere alaba Vivianen bitartez.
Ez utzi Viviani ikuskizun horretan agertzen!
-Hil egingo nintzateke! -Ez dut beste irtenbiderik ikusten.
Bailey jaunak bere mendean gauzka.
-Baimena emango duzu? -Potter jaunak hala badio!
Zer egin dezaket bestela? Baina ikusiko duzu zuk!
Abokatu on bat hartuko dut gaur zuri kontuak eskatzeko.
Nire anaia bikaina da xantaia-kasuetan.
Ez esan? Hara bestea!
-Zatoz. Ezusteko bat dut zuretzat. -Zer ezusteko?
-Zer da? -Aitak dantzatzeko baimena eman du.
Primeran! Bapo, neska.
-Zer daukazu hor? -Mason sarjentua.
-Gustatzen zaizu? -Crazy Sarjentu Eroa da eta!
Eroa zu izango zara.
Ez, ez naiz eroa. Dorita naiz.
-Berarekin ezkonduko naiz. -Zer?
Traidore, desleial eta sugegorri hutsa da.
-Dorita. -Bai?
-Zu al zara emakumea? -Noski. Gizon itxura dut?
Ez didazu ulertzen.
Hirian beste neska batekin ibiliko zela uste nuen.
Inor ez dabil nirekin ez hirian eta ez beste inon.
Iruditu zait argazkikoa ezagutu duzula.
Hasieran, bai. Gero, ez.
Antza handiko norbait zen, ahizpa bikiak bezala.
Begi berak, ile bera, aho bera.
-Egia esan didazu? -"Izotz-bihotzez".
-Vivian, hor al zaude? -Eadie da!
Zergatik beldurtzen zara?
Ez, hotzak nago, luzoker bat bezala.
-Sartu, Eadie. -Berri ona jakin dut.
Philen xantaiari esker.
Dantzatzeko irrikaz egon naiz beti.
-Tony zoratzen daukazu. -Pozten naiz.
-Zer duzu? -Ezer ez. Primeran nago.
Lady Macbeth dirudizu. Zer gertatzen zaio?
Ez dakit. Zerbait nahi duzu, Dorita?
Ezer ez. Oso ondo nago, axola ez badizu.
-Eseri. Kezkatuta dirudizu. -Ez. Gustura nago hemen geldirik.
-Ez al zaude nekatuta? -Baietz uste dut.
Etzatera noa lo kuluxka bat egiteko.
-Gabon. -Gabon, Dorita.
-Gero elkartuko gara. -Bai, gabon.
Dorita, zurrungaka ari zara berriz.
Dorita, esnatu!
Zer gertatzen da, turutak?
-Nondik atera duzu argazki hau? -Zer argazki?
Badakizu zein. Caseyren argazki hau.
Datorren astean zure urtebetetzea da, ezta?
-Ez aldatu gaia. -Ez naiz ezer aldatzen ari.
Caseyk urtebetetzerako oparitu dizu argazkia, baina niri bidali dit.
Ezustekoa hondatu duzu.
Ez. Horrela, ezusteko hobea da.
Hala uste duzu?
Ederki. Ez dut ulertzen.
Ene, 10ak!
Zugandik hau espero nezake…
…baina zure argazkia neska ezezagunen gelan agertzen bada…
…egia esan…
Zer nahi duzu?
Mason jaunak "mint jalops" banatu du eta bat ekarri dizut.
-Oso goxoa da. -Ez zenuen neke hori hartu behar.
-Ez dut alkoholik ukitzen. -Ez ukitu. Edan ezazu.
Oso lanpetuta nago eta ez didate inoiz ordu honetan traba egiten.
Zoaz eta eraman itzazu edari pozoitsu horiek.
Ez, zure ondoan geratuko naiz. Erakutsidazu abstemioa izaten.
Negozio-gizona naiz. Ez naiz txantxazalea.
-Negozioak baizik ez zaizkit axola. -Bejondeizula.
Erakutsidazu negozioak egiten. Dibertigarria al da?
Negozioak? Ez horixe. Ez dute dibertigarriak izan behar.
Orduan, ez zaizkit gustatzen. Nik ondo pasa nahi dut.
Baina horrela ez duzu inoiz dirurik irabaziko.
Zuk diru asko daukazu, ezta? Milaka eta milaka dolar!
Ondo samar moldatu naiz.
Doritak diru gutxi dauka.
Milaka dolar batzuk baleuzka, ez luke nagusi batentzat lan egingo.
Bere buruarentzat lan egingo luke bere klubean.
Emango al zenizkioke milaka dolar batzuk?
Ez noski! A zer txorakeriak!
Sekula ez dut antzerki-enpresetan inbertitzen.
Eraman edari hauek eta esaiezu niri trabarik ez egiteko.
-Zertan inbertitzen duzu? -Hainbat gauzatan.
-Inbertsio-aholkulari bat dut. -Zer da hori?
-Dirua kudeatzen didan gizona. -Nik ere badaukat horietako bat.
-Nor da? -Phil Baker.
-Phil Baker, aktorea? -Bai.
-Hark kudeatzen dizu dirua? -Baina ez dut dirua berriz ikusten.
-Letradun 5 zaldiak bezala. -Zaldiak?
-Bai. -Ez duzu gehiago esan beharrik.
Ulertu dut zergatik galtzen duzun dirua. Txoriburu hutsa zara.
Inbertsio sendoak eskatu. Esaiozu nire emazteari…
-Kudeatu zuk nire dirua. -Ez dut astirik.
Zenbat denbora behar izaten duzu horretarako?
Eskain dezakedan denbora baino askoz gehiago.
Ez nago finantza-iradokizunak entzuteko aldartean.
Zatoz hona. Eseri nire ondoan.
Eseri eta hitz egidazu inbertsio sendoez.
-Zureak bai esku biziak! Bizienak! -A bai?
Inbertsio sendoak? Asko daude.
Ez dut hainbesterako dirurik. Esadazu bat.
Kobre nazionala.
-Kobre nazionala. -Oso ziurra da.
Polita da. Asko gustatzen zait. Eskerrik asko.
Hor dago baita ere Amerikar Altzairua.
Hori ere ederra da. Hori ere gustatzen zait.
Eskerrik asko. Oso atsegina.
Tel and Tel ere hor daukazu.
Hori da gehien gustatzen zaidana!
Banengoen ba!
Dirua jokatzen duzu Tel and Tel-en?
Askotan. Diru asko.
-Eta irabaziak ematen dizkizu? -Bai, dirua han sartu nahi baduzu.
Hor sartu nahi dut nire diru guztia!
-Tel and Telen? -Bai! Mila esker!
Zer gertatzen da?
Ez dakit.
-Baina gertatu egin da. -Zer gertatu da?
-Zerbait esan nahi du zuretzat? -Ez.
-Niretzat, bai. -Ez dizut ulertzen.
Inor ez dago ni baino harrituago.
Potty jauna, beldurtuta naukazu.
Ez da egia izango?
Kobre nazionala, e?
Amerikar Altzairua? Hara!
-Ez mugitu! -Potty andrea.
Ez aipatu nire emaztea. Orekatuta edukiko dugu kontu hau.
Potty andrea…!
Gogoratzen duzu elkarrekin dantzatu genuen gaua?
Gogoratzen duzu! Gogoan duzu nola besarkatu zintudan?
Horrela besarkatuko zaitut orain.
-Ez, ez. Potty andrea! -Bakarrik egon nahi dugu.
Laztana, zer ondo! Inbasioaz… inbertsioaz ari ginen.
Tel and Tel da. Ez ahaztu.
Inbertsiorik sendoenetako bat da.
Tel and Telekin ez duzu huts egingo. Ezta, laztana?
Tel and Tel! Tel and Tel!
-Esker mila. -Itxaron pixka bat.
Ez da nire errua izan. Burua galarazi dit.
Hara!
Trukatzaile zaharra! Zure adinean trukean! Zer diozu horretaz?
Inbertsioez ari ginen.
Jakina. Horrela egiten al da orain?
Ez naiz harritzen zu bulegotik hain nekatuta etortzea.
Hori bera diot nik: ez naiz harritzen.
Ketchupa.
Bai horixe. Eta brasildar tomate batekoa.
Demontre! Lotuko al didazu hau, soldadu?
-Eskerrik asko. -Barkatu.
Nora zoaz?
Ongi etorri etxera, seme.
-Aita! -Banekien lortuko zenuela.
Hau poza hainbeste hilabeteren ondoren zu berriz ikustea.
-Poza bikoitza nirea, aita. -Ez zintudan arratsa arte espero.
Hegazkinez etorri naiz. Atsegina da etxean egotea.
Zer gertatzen da hemen? Etxea ikuskizunetako jendez beteta dago.
Ez kezkatu. Zilarra gorde eta gauza hauskorrak kendu ditut.
Ezusteko handi bat dut zuretzat.
-Vivian. -Sartu, Eadie.
-Hori da azkena, Nanette? -Baietz uste dut.
-Egun on. -Baita zuri ere.
-Zer polita zauden. -Andy gaur etortzekoa da eta.
Egia da. Irrikatzen nago zure Andy ezagutzeko.
-Atsegin izango duzu. -Ziur nago horretaz.
-Bukatu dut. -Eskerrik asko, Nanette.
A zer kointzidentzia!
Horrelakoxe marko bat daukat.
Zer egiten du argazki honek zure apaingelan?
-Berarekin ezkonduko naiz. -Txantxetan ari zara?
Ez naiz txantxetan ari. Beraren oso argazki ona da.
-Bat nator zurekin. -Ez duzu ezagutzen eta.
-Ez, baina ikusi dut. -Ikusi al duzu?
Begira.
Zer esango luke zure sarjentuak honetaz?
Baietz Doritak zerikusia izan honekin?
Ikusiko duzu.
Zer bururatu zaizu?
Ezusteko festatxo bat zuretzat, sarjentu.
Gizon-afariak gustatzen ez zaizkizunez…
…emanaldi bat egingo dugu Potterren lorategian; gonbidatu nagusia, zu.
Hori dena nigatik? Zoragarria da, aita!
New Yorker klub osoa ekarri dugu.
Emanaldi osoa ekarri duzu? Hara!
Itxaron. New Yorker kluba esan duzu?
-Bai. -Phil Baker, Dorita eta Eadie…
-Eadie hemen dago, ezta? -Allen andereñoa?
-Bai. -Izar bat da. Ezagutzen duzu?
Berataz maiteminduta nago. Berarekin ezkonduko naiz.
-Itxaron pixka bat. -Egia da.
Zuei guztioi hori esatera etorri naiz.
Zirrarak gainezka egin dizu. Ez dakizu zer esaten ari zaren.
-Vivianekin ezkonduko zara. -Bai, baina horrek ez du presarik.
-Presarik ez? -Argituko dizut. Hara…
Orain ezin dut. Eadie ikusi behar dut berehala. Non dago?
-Alboko etxean, Vivianekin. -Vivianekin?
-Vivianekin etxe berean? -Bai.
Entzun ondo.
Eadie Allen al zen konpondu gabe utzi zenuen kontua…
…gau hartan New Yorker klubean, itsasoratu bezperan?
Konpondu beharreko kontu bat daukazu esku artean.
Bai horixe.
Trago gogor bat beharko duzu neska horiei aurre egiteko.
"Mint jalopy" bat nahi duzu?
Demontre! Neska horrek hori esanarazi dit berriz.
Dorita, zer egin duzu Mason sarjentuaren argazkiarekin?
-Zer sarjentu? -Mason sarjentua!
Marko honetan zegoen argazkia.
Caseyren argazkia ere desagertu egin da. Non sartu duzu?
Dorita! Zer zabiltza?
Bukatu da dantza. Dena argitu beharko dizut ba.
Zure argazkia eta Vivianena argazki bera dira.
-Zer diozu? -Mason sarjetua sarjentu eroa da.
Zuk eta Vivianek senargai bera duzue, erdi bana.
-Ez al zaude burutik pixka bat…? -Ez, ez nago pixka bat.
Erakutsiko dizut. Ez didazu sinesten, ezta?
Begira! Horra zure Casey sarjentu eroa.
Eta kontu honetaz ez dut ezer jakin nahi.
Aurkitu duzu, Eadie?
Andyren argazkia! Berak zeukan.
Ziur zaude Andy dela?
-Esan nahi dut… -Noski Andy dela.
Ez al da ederra?
Zergatik aldatu ote du argazkia?
Ez dakit. Bere txantxatako bat izango da.
Pailazokerietan, e?
Bai…
Pailazokerietan.
Dorita! Non dago Eadie?
Zu! Lotsatu egin behar zenuke, Jekylls doktorea eta Hydes jauna.
-Eadiek badaki. Eta Vivianek? -Agerian utzi diet saltsa osoa.
-Eta zer egingo dut orain? -Niri bost axola.
Baina badakit zer egingo nukeen neska batek gizona kenduko balit.
-Zer esan nahi duzu? -Neska txikitu egingo nuke…
…eta gero mutila txikituko nuke.
Eta gero puska guztiak hartu…
Agur ba. Entsaioetara joan behar dut.
Vivian!
Andy, maitea!
Zoragarri zaude, dominak eta guzti.
Besarka nazazu berriz. Estuago.
Hau poza zu berriz etxean ikustea. Ez nauzu faltan izan, ezta?
Edo bai? Tira, esadazu.
Andy, maitea, zer gertatzen…?
Eadie, ez joan. Zatoz hona.
Hau Mason sarjentua da, hamaika aldiz aipatu dizudana.
Zer moduz, Mason… sarjentua?
Zer moduz?
Ez al gaituzu aurkeztu behar?
Hau Pat Casey sarjentua da.
-Potter eta Allen andereñoak. -Pozten naiz zuek ezagutzeaz.
Casey sarjentuak gutunekin lagundu dit.
Gutun jakin batzuk nire ordez jaso, eta eman egiten dizkit.
-Gutun jakin batzuk? -Bai, tira… zera…
Hala da, Vivian. Hobe duzu orain jakitea.
Hau da nire Casey sarjentua. Ezkutuan gorde nahi genuen, ezta?
-A, bai? -Australian ezagutu zuten elkar.
Zer txikia den mundua!
-Bai. -Andy, joan beharra daukat.
Ikuskizunerako entsaiatu beharra daukat.
Paseatzera joan eta elkar ezagutuko duzue.
Patek eta nik asko dugu hitz egiteko, ezta, Pat?
-A, bai? -Ondo da.
Andyri ez dio axolako. Gero arte.
Zoaz entsaiora. Neskaren batek zerbait lotzea beharko du eta.
Eadie, nora zoaz?
-Axola al du horrek? -Asko.
Asko sentitzen dut, Eadie.
-Esatera nindoakizun. -Zer esan behar zenidan?
Vivianen eta nire artekoa. Ez du garrantzirik.
Txikitatik gaude hitz emanda, baina gurasoen erabakiz.
-Viviani galdetu, eta esango dizu… -Esan dit.
Zenbat?
Asko.
-Gogoratzen duzu kantinako gaua? -Bai.
Polita zinela esan nizun.
Horixe esan nahi nizun. Polita zinen.
Eta polita zara orain ere.
Baina zuek soldaduok han asko…
Berdin dio.
Atzean uzten dituzuen neskak zertan pentsatzen duten badakizu?
-Bere gizonarengan. -Bai, hala izango da.
Nik ziur dakit hala dela.
-Ez al dizut egunero idatzi? -Bai.
Gauean, klubetik etxera azkar joan nahi nuen zuri idazteko.
Badakit.
-Nola dakizu? -Badakit, eta kitto.
Bai, badakizu.
Gizonek dena dakizue.
Neska bati bihotza atera eta mila puskatan txikitzen diozue.
Neskek badakigu hori. Neska guztiok.
Eta horregatik ez diot Viviani ezer esango…
…nahiz bidea itxita aurkituko duen.
-Baina, maitea, zu… -Eta ez diot ezer esango…
…Vivianek zugan sinesten duelako.
Maite zaitu, Andy.
Neska zentzudun batek ez du beste neska bat hondoratzen utziko.
Ezin didazu hori egin. Maite zait…
Zeure burua maite duzu zuk, Andrew Mason.
Oraingoan hobe duzu jendartean esertzea…
…lehenengo ilaran jarri ordez.
"Pottertarrek eta Andrew Mason jaunak…
…ohorez etortzeko eskatzen dizuete Gerra-Bonuen aldeko festara…
…Andrew Mason sarjentuaren ohorez”.
Padukah… Errimatu nahian hortxe duzu "bazoka".
Baina ezin duzu hori uka.
Paradisuaren beste izen bat baita.
Padukah, Padukah…
Kentuckyko herri polit bat besterik ez da.
Baina niretzat "zorion" hitzarekin errimatzen du…
…zure begi urdinetan begiratzen dudanean.
Denak pozten dira tulipanen garaian.
Baina nik julepe garaiak nahiago…
…maiteminduta nahi baitut bizi.
Padukah… Errimatu nahian hortxe duzu "bazoka".
Baina ezin duzu hori uka.
Paradisuaren beste izan bat baita.
Padukah… Errimatu nahian hortxe duzu "bazoka".
Baina ezin duzu hori uka.
Paradisuaren beste izen bat baita.
Kentuckyko herri polit bat besterik ez da.
Baina niretzat "zorioneko" hitzarekin errimatzen du…
…zure begi urdinetan begiratzen dudanean.
Denak pozten dira tulipanen garaian.
Baina nik julepe garaiak nahiago…
…maiteminduta nahi baitut bizi.
Padukah… Errimatu nahian hortxe duzu "bazoka".
Baina ezin duzu hori uka.
Paradisuaren beste izen bat baita.
Izar batera joatea…
…ez litzaidake urrun egingo…
…bakarrik banengo zurekin.
Izar batera joatea ez litzaidake urrun egingo…
…bakarrik banengo zurekin.
Erromantikoak garenez, izar batera joateko…
…egunsentia baino lehen abiatuko ginateke.
Nire bihotz ondoan zauzkat.
Musu baten tarteak bereizita.
Eta ametsa egia bihur genezake.
Zurekiko maitasun-une bat irudituko litzaidake…
…zurekin izar batera joatea.
Nire bihotz ondoan zauzkat.
Musu baten tarteak bereizita.
Eta ametsa egia bihur genezake.
Zurekiko maitasun-une bat irudituko litzaidake…
…zurekin izar batera joatea.
Zer ederki, Tony! Benetan ari al zara?
-Jakina. -Orduan, joango naiz.
-Eta Andyrekiko ezkon-hitza? -Utzi hori nire kontu.
-Primeran. -Gero hitz egingo dugu.
Eadie, ez al da zoragarria? Broadwayra joango naiz.
New Yorkera joango naiz Tony De Marcorekin.
-Bere dantzakide berria naiz! -Zer?
Ez dakit etxekoek zer esango duten Andyrengatik.
Baina gurasoen erabakia izan da. Inoiz ez dugu elkar maite izan.
-Zer esan nahi duzu…? -Andyk badaki hori.
Gurasoek hasi zuten, haiek konpon dezatela.
-Eadie, mugi. Zain daude. -Gauza bat egin behar dut.
Bukaera! Ezin dituzu gau osoan zain eduki.
Ez dakien zerbait esan behar diot zure semeari.
Bera izango da ez dakien bakarra. Bada ezpada ere, nik esango diot.
Zuk esango diozu?
Aizu, adiskidea, zer ondo pasatu genuen 1880an.
Egun batean Katie polka dantzatzen aritu zenean.
Jendeari oso deigarria iruditzen zitzaion…
…polka dantzatzen galtzerdia erakusten zuenean.
Gerora, gorbata tantodunak jantzi zituzten soinean.
Eta hasperenka galdezka: Maitea, zein da zure erantzuna?
Soineko tantoduneko neska ezetz esaten ausartu ez.
Eta honela zioen: Brown, zu bai dantzari bikaina.
Dantza bukatu aurretik "maite zaitut" esaten zion isilik.
Eta bandak polka tantoduna jotzen zuen.
Katie izeba zaharra oso dibertigarria zen.
1880an.
Argiak itzali eta bihotza taupadaka hasten zenean.
Garai hartako dandy batek hau esan zionean:
Zer arraio! Neskarik goxoena zu denen artean.
Aizu, adiskidea, zer ondo pasatu genuen 1880an.
Izeba Katiek polka dantzatzen zuenean!
Esaiozu izebari jendeari deigarria iruditzen zitzaiola…
…hark galtzerdia erakustea polka dantzatzen zuenean.
Gerora, gorbata tantodunak jantzi zituzten soinean.
Eta hasperenka zioten: Maitea, zein da zure erantzuna?
Eskularru tantodunengatik maite zuen berak neska.
Bandak polka tantoduna jotzen zuten bitartean.
Orain polka joan da, baina tantoa geratu da.
Eguzkitako, kamiseta, gona eta bainujantzietan.
Eta gizonek atsegin dituzte oraindik eskularru tantodunak.
Polka dantza joana da honezkero.
Baina polkako tantoak…
…polkako tantoak indarrean dirau.
Izar batera joatea…
…ez litzaidake urrun egingo…
…bakarrik banengo zurekin.
Erromantikoak garenez, izar batera joateko…
…egunsentia baino lehen abiatuko ginateke.
Nire bihotz ondoan zauzkat.
Musu baten tarteak bereizita.
Eta ametsa egia bihur genezake.
Zurekiko maitasun-une bat irudituko litzaidake…
…zurekin izar batera joatea.
Nire bihotz ondoan zauzkat.
Musu baten tarteak bereizita.
Eta ametsa egia bihur genezake.
Zurekiko maitasun-une bat irudituko litzaidake…
…zurekin izar batera joatea.
"Garaipenerako, erosi gerra-bonuak antzoki honetan".
ITZULPENA: Jon Muñoz